Gal Gadot

Gal Gadot (, ; s. 30. huhtikuuta 1985 Petah Tikva, Israel) on israelilainen näyttelijä, tuottaja ja malli sekä vuoden 2004 Miss Israel. Hänet tunnetaan Gisele Yasharin roolista kolmessa Hurja­päät-elo­kuvassa sekä Ihme­naisen roolista DC Extended Universen elo­kuvissa. Yhdys­valtalainen Forbes-lehti on listannut Gadotin yhdeksi maailman parhaiten palkatuista nais­näyttelijöistä. == Tausta == Gadot syntyi Petah Tikvassa ja kasvoi sen naapuri­kaupungissa Rosh HaAyinissa, Israelissa. Hänen etu­nimensä tarkoittaa ”aaltoa” heprean kielellä ja sukunimi taas ”joen­törmiä” tai ”rantoja”. Gadotin perhe polveutuu polveutuu Keski- ja Itä-Euroopassa asuneista aškenasi­juutalaisista. Gadot kruunattiin Miss Israeliksi vuonna 2004 ja hän edusti maataan saman vuoden Miss Universum -kilpailussa Ecuadorissa, muttei sijoittunut viiden­toista parhaan joukkoon. Missi­kilpailun jälkeen Gadot suoritti kaksivuotisen asepalveluksensa Israelin puolustus­voimissa. Sen jälkeen hän opiskeli lakia IDC Herzliyan yliopistossa. == Ura == === Mallina === Gadot on toiminut mallina muun muassa Miss Sixtyn, Huawei-äly­puhelimen, Captain Morgan -rommin sekä Jaguarin mainos­kampanjoissa. Hän oli israelilaisen Castro-vaate­merkin vakio­malli vuosina 2008–2016, sekä Guccin Bamboo-haju­veden mainos­kasvo vuonna 2015. Lisäksi Gadot on esiintynyt useiden lehtien, kuten Cosmo­politanin, kannessa. Vuonna 2007 häntä kuvattiin Maxim-lehteen, jonka aiheena oli Israelin puolustusvoimien naiset. Gadot pääsi vuoden 2017 FHM- lehden ”Maailman 100 seksikkäintä naista” -listan kärkisijalle. Gadot on ollut vuodesta 2018 kosmetiikkabrändi Revlonin ja urheilumerkki Reebokin keulakuva. Vuonna 2020 hänestä tuli pullovesiyhtiö Smartwaterin julkkisedustaja, korvaten Jennifer Anistonin, joka oli toiminut tehtävässä vuodesta 2008. === Näyttelijänä === Vuonna 2008 Gadot kutsuttiin koe-esiintymään elo­kuvan 007 Quantum of Solace Bond-tyttö Camille Montesin rooliin. Hän ei saanut osaa, mutta casting-ohjaaja antoi hänelle myöhemmin Gisele Yasharin roolin elo­kuvasta Fast & Furious. Gadot tuli tunnetuksi roolistaan kaikkiaan kolmessa Hurja­päät-elo­kuvassa: Fast & Furious, Fast & Furious 5 ja Fast & Furious 6. Hän teki roolinsa sijais­näyttelyn itse. Elo­kuvassa Furious 7 hän esiintyi pois leikatussa kohtauksessa. Gadot esiintyi myös sivu­rooleissa vuoden 2010 elo­kuvissa Date Night ja Knight & Day. Joulu­kuussa 2013 Warner Bros. ilmoitti, että Gadot näyttelee Ihme­naisen roolin vuoden 2016 elo­kuvassa Batman v Superman: Dawn of Justice. Hän jatkoi samassa roolissa myös vuonna 2017 elo­kuvissa Wonder Woman ja Justice League ja vuonna 2020 elokuvassa Wonder Woman 1984. Kesällä 2017 uutisoitiin, että Libanonin talous­ministeriö haluaa kieltää Wonder Woman -elo­kuvan esittämisen, koska Gal Gadot on israelilainen. Libanon ja Israel ovat virallisesti sodassa ja Libanonissa on voimassa laki, joka kieltää israelilais­tuotteet sekä kontaktit israelilaisiin. Tapausta on kuumentanut se, että Israelin ja Gazan vuoden 2014 sodan aikana Gadot ilmaisi Facebookissa tukensa Israelin toimille Hamasia vastaan. Vuonna 2018 Gadot esiintyi Maroon 5:n musiikki­videolla ”Girls Like You”. Samana vuonna hän oli Shank-hahmon äänenä elo­kuvassa Räyhä-Ralf valloittaa Internetin. === Tuottajana === Vuonna 2018 Gadotin ilmoitettiin toimivan yhtenä Wonder Woman 1984 -elo­kuvan tuottajista näyttelijä­roolinsa lisäksi. 2019 Gadot perusti miehensä Yaron Varsanon kanssa Pilot Wave -tuotanto­yhtiön. Hänen on tarkoitus toimia tuottajana ja esittää päärooli Hedy Lamarrista kertovassa minisarjassa sekä Irena Sendleristä kertovassa elokuvassa. == Yksityiselämä == Gal Gadot on naimisissa liikemies Yaron Varsanon kanssa. Paris­kunnalla on vuosina 2011, 2017, 2021 ja 2024 syntyneet tyttäret.https://www.jpost.com/israel-news/article-790624 == Filmografia == Elokuvat Elokuvat Elokuvat Elokuvat Elokuvat Vuosi Nimi Rooli 2009 Fast & Furious Gisele Yashar 2010 Date Night Natanya 2010 Knight & Day Naomi 2011 Fast & Furious 5 Gisele Yashar 2013 Fast & Furious 6 Gisele Yashar 2014 Kicking Out Shoshana Mirit Ben Harush 2016 Triple Nine Elena Vlaslov 2016 Batman v Superman: Dawn of Justice Diana Prince / Ihme­nainen 2016 Criminal Jill Pope 2016 Keeping Up with the Joneses Natalie Jones 2017 Wonder Woman Diana Prince / Ihme­nainen 2017 Justice League Diana Prince / Ihme­nainen 2018 Räyhä-Ralf valloittaa Internetin Shank 2020 Wonder Woman 1984 Diana Prince / Ihme­nainen 2021 Zack Snyder’s Justice League Diana Prince / Ihme­nainen 2021 Red Notice Sarah Black 2022 Kuolema Niilillä Linnet Ridgeway-Doyle 2023 Heart of Stone Rachel Stone 2025 Lumikki Paha Kuningatar Televisio Televisio Televisio Televisio Televisio Vuosi Sarja Rooli Jaksot 2007 Bubot Miriam ”Merry” Elkayam 2009 Entourage Lisa ”Amongst Friends” 2009 The Beautiful Life Olivia 3 2011 Asfur Kika 17 2011 Kathmandu Yamit Bareli 11 2017 Saturday Night Live itsenään / juontaja ”Gal Gadot / Sam Smith” 2018 Simpsonit itsenään ”Bart’s Not Dead” == Lähteet == == Aiheesta muualla == Luokka:Israelilaiset näyttelijät Luokka:Israelilaiset mallit Luokka:Missit Luokka:Vuonna 1985 syntyneet Luokka:Elävät henkilöt